text: Ung mand røvede Aldi i Hedensted 
  04 juni 2011 kl. 11.35
  En kvindelig ansat fik tapet munden til, da en ung mand truede sig til penge i en Aldi-butik.
   
  En ung mand begik fredag aften røveri mod Aldi-butikken på Bytorvet i Hedensted.
  Manden indfandt sig ved 20-tiden i butikken. Han gik rundt med en sort fodboldtaske, indtil han pludselig truede den kvindelige butiksansatte med en kniv og fik udleveret et ukendt pengebeløb, oplyser vagtchefen hos Sydøstjyllands Politi i Horsens.
  
  Viklede ansat ind i tape
  Efter han havde fået fat i pengene, satte røveren tape over den kvindelige ansattes mund, og viklede tape om kroppen på hende, så hun ikke kunne røre sig.
   
  Inden hun kom fri, var manden stukket af.
   
  Gerningsmanden beskrives som:
  - 175 cm høj
  - Lidt tæt af bygning
  - Mørkbrunt, langt sjusket hår
  - Han var iført grå joggingbukser og en blå arbejdsjakke med blåt for
  